Cliffs of Moher

Cliffs of Moher eller Moher-klippene (irsk: Aillte an Mhothair, «Ruinens klippe»)«Aillte an Mhothair / Cliffs of Moher», Placenames Database of Ireland er bratte klipper ut mot havet som ligger i den sørvestlige kanten av regionen Burren i grevskapet Clare i Irland.The Cliffs of Moher, Myguideireland.com Portrait of Ireland: Landscapes, Treasures, Traditions. Dorling Kindersley Travel Guides. 1. august 2000. ISBN 0-7894-6361-X. 

Klippene reiser seg 120 meter, og høyere, over sjøen ut mot Atlanterhavet på den irske vestkysten. I alt strekker klippene seg på over 14 km, i den sørlige enden stiger de til 12 meter ved  Hag's Head, og 8 km mot nord når de sin maksimale høyde på 214 meter  like nord for et gammelt tårn, «O'Brien's Tower».Cliffs of Moher, Discover Ireland. Arkivert fra originalen den 9. januar 2010. Dette rundtårnet står nær midtpunktet av klippene, bygget i 1835 av den irske politikeren Cornelius O'Brien (1782–1857), som utsiktstårn for de hundrevis av turister som allerede på den tiden ville oppleve utsikten.«O'Brien's Tower», CliffsofMoher.ie Fra tårnet fortsett klippene deretter i lavere høyder. De nærmeste bosetningene er landsbyene Liscannor 6 km mot sør, og Doolin 7 km mot nord.

Disse klippene er av de største irske turistattraksjoner med rundt 1,5 millioner besøkende i året,«Record numbers visit Cliffs of Moher in 2016 - over 1.42 million visits just to the official visitor centre», Irish Examiner 4. januar 2017. og antagelig den mest imponerende utsikten i Irland. På klare dager kan man se til Aranøyene i Galwaybukten lenger nord, og man kan se berg og daler i Connemara enda lenger nord. Man kan også se Maumturksfjellene og fjellkjeden Twelve Bens nord i grevskapet Galway og odden Loop Head i sør.

Navn 
Klippene fikk sitt navn fra en gammel borg på en odde som ble kalt for Mothar eller Moher. Det sto en gang på Hag's Head, den sørligste punktet på klippene, nå stedet for Moher Tower, et vakttårn fra tiden til napoleonskrigene. Den irske forfatteren og oldtidsgranskeren Thomas Johnson Westropp omtalte det i 1905 som Moher Uí Ruis eller Moher Uí Ruidhin.Westropp, Thomas Johnson (1905): Archaeology of the Burren: Prehistoric Forts and Dolmens in North Clare, Journal of the Royal Society of Antiquaries of Ireland. Consecutive Series; Vol. xv., Fifth Series. xxxv Borgen sto der fortsatt i 1780 og er nevnt i en beretning fra John Lloyds A Short Tour Of Clare (1780). Lloyds Tour of Clare, 1780: Burren, Mohar, Liscannor Bay, Clarelibrary.ie Det ble revet i 1808 for å skaffe materialer til et utkikks-/telegraftårn som var ment å varsle i tilfelle en fransk invasjon under napoleonskrigene.Kelly, Eamonn (2009): The Cliffs of Moher. Matthew Kelly. ISBN 978-0-9561746-0-4. Arkivert fra originalen den 24. juli 2012.

 Geologi og dyreliv 
Klippene består for det meste av skifer og sandstein. 

300 millioner år gamle elve- og bekkefar kan sees i de laveste områdene av klippene.

På klippene sees omkring 30 000 fugler av 29 forskjellige arter. Den mest interessant arten er lundefugl som har reder i store kolonier i utilgjengelige områder i klippene, og på den lille «Geitøya». 

Det sees også ravn, hauk, måke, lomvi, storskarv og alpekaie.

 Opplevelsen 
Siden klippene er en betydelig turistattraksjon, er det bygget parkeringsplass og et turist- og informasjonssenter som drives av «Shannon Heritage» som også driver O'Brien's Tower.

Langs klippene går en sti på kanten av den høye klippekanten over havet, og inntil private beitemarker.

I 2006 var det utbyggingsarbeider som hindret adgangen langs stien. Fra 2007 ble der et nytt og større turistsenter på stedet. En større del av en høyde bak klippene er fjernet for å gi plass til informasjonssenteret, som så er blitt innjordet slik at det meste ikke er synlig utenfra.

I november 2006 omkom en kvinnelig polsk turist som falt utfor klippene på grunn av vindkast.Nyhetsinnslag på irsk radio Selv om det er satt opp sikkerhetsgjerder er det stadig noen som går på utsiden av dem.

 Diverse 
I filmen The Princess Bride fra 1987 ble klippene filmet som «Galskapens klipper».

 Bilder

 Referanser 

 Eksterne lenker 

 Moher-klippene og området Burren
 The Cliffs of Moher/ Shannon Heritage
 O'Brien's Tower

Kategori:Clare
Kategori:Republikken Irlands geografi